חזי סימנטוב

חזי סימנטוב (נולד ב-17 בפברואר 1974) הוא עיתונאי ישראלי, המשמש ככתב ופרשן לענייני ערבים בחדשות 13.

ביוגרפיה
חזי סימנטוב הוא הבכור מבין שני בנים ליוסף סימנטוב ולכרמלה לבית ארוילי, ילידי עיראק. סימנטוב שירת בצה"ל בחיל הרפואה. למד לתואר ראשון במזרחנות באוניברסיטת בר-אילן, ודובר ערבית שוטפת. בשנת 2002 הצטרף לערוץ 10 והחל לעבוד בדסק הערבים של הערוץ.

ב-2012 מונה סימנטוב לכתב השטחים של הערוץ, במקומו של שלומי אלדר, במקביל לתפקידו כמנהל דסק הערבים של ערוץ 10.

סימנטוב השתתף בסיקור מלחמת לבנון השנייה, מבצע עופרת יצוקה, שחרור גלעד שליט, מבצע עמוד ענן ומבצע צוק איתן.

ב-2015 יצר סדרת כתבות במסגרת מהדורת החדשות של ערוץ 10 בנוגע למחנות הפליטים בשטחים, וסדרת כתבות בנוגע לאסירים הביטחוניים הפלסטינים.

ב-2016 יצר סדרת כתבות בנוגע למניעים הגורמים לילדים פלסטינים לבצע פיגועי טרור.

ב-2019 עבר לחדשות 13 כחלק ממיזוג רשת וערוץ עשר.

סימנטוב מתגורר בפתח תקווה.

קישורים חיצוניים

הערות שוליים

עיתונאים ישראלים
סגל ערוץ עשר
סגל חדשות 13
מזרחנים ישראלים
פרשנים לענייני ערבים
בוגרי תיכון בן-גוריון (פתח תקווה)
בוגרי אוניברסיטת בר-אילן
פתח תקווה: אישים
ישראלים שנולדו ב-1974